TATA PANGIBADAH MINGGU BIASA XXXIII 15 NOVEMBER 2020 GEREJA KRISTEN JAWA AMBARRUKMA 1. Pacawisan : Imam mimpin pandonga ing konsistori 2. Liturgos : "Bapak, Ibu saha Sadherek kinasih wonten ing Gusti Yesus Kristus, ingkang nindakaken pangibadah wonten dalem, Pradataning Pasamuwan ngaturaken sugeng pinanggihan malih, mugi- mugi sadaya tansah kaparingan kasarasan lan kekiyatan, sanadyan dereng saged nglampahi padatan kanthi normal, lan kedah tansah njagi kebiasaan baru kanthi protokol kesehatan. Saderengipun pangibadah kawiwitan, kula nyuwun kawigatosanipun sawetawis, awit wontenipun pawartos GKJ Ambarrukma, Minggu 15 November 2020, ingkang mekaten suraosipun: (Maosaken Pawartos Pasamuwan...). Jangkeping pawartos saged dipun waos lumantar pawartos online ingkang saged kaunduh kanthi link QR Code ingkang dipun tayangaken wonten ing wiwitan pangibadah punika." "Pasamuwan kinasih, kanthi bingahing manah sumangga kita purwakani pangibadah punika kanthi ngrepenaken Kidung Pasamuwan Jawi 28 : pada 1 lan 4 - Suci, Suci, Suci....Pasamuwan kula aturi jumeneng" (1) Suci, suci, suci pinuji Hyang suci. (4) Suci, suci, suci, nggih Gustining gusti, Allah Mahamulya kang jumeneng Raja. suci, suci, suci pinundhi Hyang Widi titah sadaya memuji samnya. anglairken srira tumedhak mring donya, nucèkken manungsa kang pitados yekti. Yogya pinuji langgeng slaminya. 3. Votum tuwin Salam Karaharjan (Pasamuwan Jumeneng) Pendeta Sadaya : Sesarengan kita mratelakaken pangaken konjuk Gusti ingkang mekaten : : Pitulungan kawula pinangkanipun saking Sang Yehuwah ingkang nitahaken langit lan bumi, tuwin ingkang mboten nate nilaraken pakaryaning Astanipun. Pendeta : Sih rahmad lan tentrem rahayu saking Sang Yehuwah Gusti kita, tuwin Gusti Yesus wonten ing bapak, ibu lan sadherek sadaya. Pasamuwan Sadaya : Mekaten ugi ing panjenengan. : 5 7 i . / 5 7 i . / 5 4 3 . / A min, A min, A min. 4. Lektor Lektor Jemaat : maosaken Sabda Introitus : Jabur 123 : "Mekaten sabdanipun Gusti" : "Puji sokur konjuk Gusti" (Pasamuwan Lenggah) 5. Liturgos : "Sadherek kinasih wonten ing Gusti Yesus Kristus, sumangga kita sami mbikak paningal kita, mulat dhumateng astanipun Gusti, tansah nyadhong kawelasan namung wonten ing Gusti Allah, satemah saged kauwalaken saking pamoyoking donya. Sumangga kita memuji asmanipun Gusti kanthi ngrepenaken Kidung Pasamuwan Jawi 176 : pada 1 lan 4 - Padha Saosa Puji Sokur"" (1) Padha saosa puji sokur marang Allah Kang Mahaluhur; wulang bab asamene suci, den gelarna aneng bumi. Pangwasane disuwurna, aneng tengahe pra gangsa. 1
(4) Yehuwah ngengeti sabdane lan prasetyane mring abdine, kalawan bungah umate denirid dhateng tanahe; supaya anetepana lan ngestokna pranatannya. 6. Pendeta : Sabda Andharaning Katresnan (Mulad Sarira) : Yokanan 13 : 34 - 35 7. Imam : Pacawisan Pamratobat "Bapak, Ibu lan Para Sadherek kagunganipun Gusti, Gusti Allah tansah paring pepenget dhumateng kita sadaya lumantar sabdanipun, bilih kita kedah tresnan-tinresnanan dhumateng sesami. Namung kasunyatanipun, kita dereng saged sawetahipun, cundhuk dhumateng pangandikanipun Gusti. Pramila sumangga masrahaken gesang kita dhumateng Gusti, kita sesarengan nyuwun sih wilasanipun kanthi pamratobat. Kita cawisaken pamratobat kita kanthi ngrepenaken Kidung Pasamuwan Jawi 61 : pada 1 lan 2 "Saestu Keduwung Kula" (1) Saestu keduwung kula, dene kirang setya. Kadhawuhan kinen tresna dhateng Allah wah sesami, nging tan ana bukti Aduh Gusti, nyuwun suci. (2) Saèstu keduwung kula, dé gesang mung nglaha. Kèlu pangwasaning dosa, mung nguja sengseming driya, lampah tan prayogi. Adhuh Gusti, nyuwun suci. 8. Imam: Pandonga Pamratobat Sumangga kita sowan Gusti lumantar pandonga pamratobat: "Gusti Allah ingkang maha welas lan asih, kepareng kawula marek sowan wonten ngarsa Paduka, masrahaken gesang kawula wonten ngarsa Paduka, awit kawula dereng saged netepi punapa ingkang dados dhawuh Paduka. Kawula dereng saged nresnani sadaya ingkang wonten sakiwa tengen kawula, kawula taksih ngedir-diraken punapa ingkang dados kesagedan kawula piyambak, lan mboten migatosaken punapa ingkang dipun betahaken sedherek-sedherek kawula. Pramila Gusti, kawula nyuwun sih wilasa Paduka, supados kawula saged dados langkung sae lan tansah enget dhumateng Paduka. Wonten ing asmanipun Gusti Yesus Kristus, kawula ndedonga. Amin." 9. Pendeta : Pawartos Sih-Rahmat lan Pangatag-atag Gesang Anyar : 1 Tesalonika 5 : 9 - 11 10. Liturgos : "Pasamuwan kinasih, serat Rasul Paulus kagem pasamuwan wonten ing Tesalonika nedahaken bilih kita kedah tansah nderek Gusti wonten ing kawontenen punapa kemawon. Sumangga kita sanggemi dhawuh punika kanthi ngidung lumantar kidung kesanggeman ingkang kapethik saking Kidung Pasamuwan Jawi 338 : pada 1 "Greja Prasasat Baita"......... (Pasamuwan kula aturi jumeneng) Greja prasasat baita neng tengah samodra, Kristus kang dadya panutan enering lampahnya. Nadyan tan sepi babaya, ombak, lan prahara, mesthi tulus kang sinedya, gisik ing sampurna, angger tansah tan suwala mring sagung pangrehnya, temah sembada widada, kalis sing rubeda. Ayo disetya tulung tinulung tunggal sedya, karya aneng Sang Pamarta ngantos salaminya. 2
11. Wedharing Sabdanipun Gusti (Pasamuwan Lenggah) a) Pendeta b) Pendeta : maosaken MATEUS 25 : 14 - 30 : Rahayu saben tiyang ingkang mirengaken sabdanipun Gusti nindhakaken karsanipun Gusti ing gesang padintenan. Haleluya. Pasamuwan : 1 1 | 3 3 0 3 3 | 5 5 0 5 5 | 6 . 5 4 3 | Hale-luya Hale-luya Hale - lu - ya : "Mbangun Turut Gusti, Mbangun Gesang Sesarengan" : Jemaat memiliki sikap taat yang benar kepada otoritas yang semestinya c) Tema d) Tujuan ditaati. 12. Paladosan Panampining Pengaken Pitados/Sidhi tumrap Sdri. CHINTAMI INTAN PRATIWI, putranipun brayat Bp. Hari Pramono - Ibu Umilah, saking Jl. Petung 8B Papringan, Caturtunggal, Wilayah 5 Lumantaring Berkah kairing Kidung Pasamuwan Kristen 63 : 3 Pangeran Allah Makwasa ngluberken berkah sing swarga, muwuhi ing sih rahmatnya ngiring ing kasetyanira. 13. Imam : mimpin kempaling Pisungsung "Pasamuwan ingkang kinasih, sabda pangandika Gusti sampun kita pirengaken sadaya, lan kita dipun emutaken supados tansah mbangun gesang miturut dhawuhipun Gusti. Pramila minangka wujud raos sokur dhumateng sabdanipun, sumangga kita ngaturaken pingsungsung kagem kamulyanipun Gusti. Pisungsung wekdal punika kanthong 1 lan 2 kagem pasamuwan, lan kanthong 3 kagem panyengkuyung pengadaan rumah emiritus. Wondene pisungsung mirunggan saos sokur paladosan sidhi saged dipun kempalaken mawi kotak ing ngajeng mimbar. Atur pisungsung kinanthen sabdanipun Gusti minangka tetalesing atur panuwun, sinerat ing Matius 6 : 33 - 34, ingkang mekaten suraosipun : "Ananging Kratoning Allah lan kasampurnane, iku padha upayanen dhisik, nuli samubarang iku mau kabeh bakal diparingake marang kowe. Mulane aja padha sumelang ing bab dina sesuk, amarga dina sesuk iku kadunungan kasusahan dhewe. Kasusahan sedina, wus cukup kanggo sedina." Kempaling pisungsung kinanthen repening Kidung Pasamuwan Jawi 163 "Kawula Bombong" Kawula bombong, Gusti darbe Allah kadi Paduka. Saestu kawula bombong, krana lelabetan Paduka. Kawula tan kedugi uwal saking Paduka; sih Paduka milujengken, mengku pe-ngajeng-ajeng. Mangkya kula aturken ingkang kawula gadhahi nadyan tan timbang klayan berkah ingkang Paduka paringken. Nanging kula sumedya ngaturken kalayan legawa, jer punika sadaya damel rena Paduka. 14. Pendeta : Pandonga Syukur lan Syafaat 15. Liturgos : "Pasamuwan kula aturi jumeneng lan sumangga kita nglairaken pangaken dhumateng Gusti sesarengan kaliyan umat ing salumahing bumi, kanthi Pangaken Pitados Rasuli ingkang mekaten.... 3 lan
16. 17. 18. a) Kawula pitados dhateng Allah Sang Rama, ingkang Mahakawasa, ingkang nitahaken langit kaliyan bumi. b) Inggih pitados dhateng Yesus Kristus ingkang Putra ontang-anting, Gusti kawula. c) Ingkang kabobotaken dening Roh Suci, miyos saking prawan Maryam. d) Ingkang nandhang sangsara nalika jumenengipun Pontius Pilatus, kasalib, nglampahi seda, lajeng kasarekaken, tumedhak dhateng ing teleng palimengan. e) Ing tigang dintenipun wungu malih saking antawisipun tiyang pejah. f) Lajeng sumengka dhateng ing swarga, pinarak wonten ing tengenipun Allah Sang Rama ingkang mahakawasa, g) Saking ngriku inggih badhe rawuhipun ngadili tiyang ingkang gesang kaliyan ingkang pejah. h) Kawula pitados dhateng Roh Suci. i) Kawula pitados wontenipun pasamuwan Kristen satunggal ingkang suci sarta wradin, inggih patunggilanipun para suci. j) Punapa-dene pangapuntening dosa. k) Tanginipun raga. l) Sarta gesang langgeng. Pendeta : Paladosan Berkah Liturgos : "Pradataning Pasamuwan ngaturaken gunging panuwun dhumateng Pdt. Purwantoro Kurniawan, S.Th, M.Min. lan sadaya paraga ingkang nyengkuyung lampahing pangibadah sae punika, PPJ, Organis, Lektor, saha Tim Multimedia. Pasamuwan kinasih, sumangga kita pungkasi pangibadah punika, kondur kalayan nyuraosi sabdaning Gusti lan matrapaken wonten ing gesang padintenan. Pangibadah katutup kanthi repening Kidung Pasamuwan Jawi 437 : pada 1 lan 3 "Gusti Yesus Pangen Kula" (1) Gusti Yésus Pangèn kula, sèstu gung sih Paduka, Ing sapurug kula mlampah, Paduka kanthi tansah Refr: Kinanthi ing Gusti, kinanthi ing Gusti Ing satitah kula nrimah, angger kinanthi Gusti. (3) Ajrih-asih maring Gusti, wah nresnani sesami, lah puniku gesang kula, wit panganthi Paduka......Refr: Liturgos : "Pasamuwan kinasih, pangibadah minggu punika sampun purna, sumangga kita tansah jagi kasarasan kanthi netepi protokol kesehatan wonten ing gesang padintenan. Gusti tansah mberkahi kita sadaya. Sugeng dinten Minggu." 4